Diari Oficial de la Generalitat Valenciana


Sumari del DOGV 7271, del 12-05-2014 (2014/4168)

ACORD de 2 de maig de 2014, del Consell, pel qual s'autoritzen modificacions en l'annex de transferències de capital del programa 431.10, Arquitectura i Vivenda, per a la inclusió d'una línia nominativa, «Ajudes a promotors de vivenda protegida en règim d'arrendament», minorant la línia genèrica T0304, «Pla de vivenda», per import de 4.398.382,80 euros. Expedient número 08.003/14-038.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7271

Data del DOGV
:   12-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4168


Data del document
:   02-05-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 2 de maig de 2014, del Consell, pel qual s'autoritzen modificacions en l'annex de transferències de capital del programa 431.10, Arquitectura i Vivenda, per a la inclusió d'una línia nominativa, «Ajudes a promotors de vivenda protegida en règim d'arrendament», minorant la línia genèrica T0304, «Pla de vivenda», per import de 4.398.382,80 euros. Expedient número 08.003/14-038. [2014/4168]  
El Consell, en la reunió del dia 2 de maig de 2014, va adoptar l'acord següent:  
  
El Decret 41/2006, de 24 de març, del Consell, pel qual es regulen les actuacions protegides per a facilitar l'accés a la vivenda a la Comunitat Valenciana en el marc del Pla Estatal 2005-2008 i del Pla d'Accés a la Vivenda de la Comunitat Valenciana 2004-2007, preveu la possibilitat d'atorgar determinades ajudes per a fomentar la construcció i l'arrendament de vivendes protegides de renda bàsica en els termes que preveu el dit decret i en la resta de la normativa aplicable, en funció de les disponibilitats de crèdit.  
Amb data 26 de desembre de 2005 es va subscriure el conveni entre el Ministeri de Vivenda i la Generalitat per a l'aplicació del Pla Estatal 2005-2008 per a afavorir l'accés dels ciutadans a la vivenda (publicat en el BOE de 21.01.2006). El dit conveni establix el règim de compensacions de l'Administració de l'Estat a la Generalitat per l'atorgament de les dites ajudes, així com el procediment de reconeixement de les condicions subjectives i objectives necessàries que possibiliten el seu accés.  
  
Per tal de desplegar la normativa esmentada, així com el conveni abans mencionat, s'han tramitat una sèrie d'expedients d'ajuda que en estos moments ja han aconseguit la fita corresponent a l'arrendament i visat de contracte de la totalitat de vivendes objecte de l'expedient.  
  
Atés que les subvencions que s'indiquen corresponen a quantitats superiors al milió d'euros, la consideració d'ajudes nominatives d'esta proposta permet a estos expedients aconseguir una situació procedimental anàloga a les que ja han aconseguit les ajudes ja reconegudes per ser d'import inferior a la dita quantitat.  
Per tot això i a fi de complir el que preveu el conveni abans esmentat de 26 de desembre de 2005, i una vegada completades les fites exigides a este efecte, la Conselleria d'Infraestructures, Territori i Medi Ambient proposa la inclusió d'una línia nominativa distribuïda, per mitjà de la minoració de disponibilitats de la línia T0304, «Pla de vivenda», del mateix capítol VII del programa 431.10, Arquitectura, Vivenda i Projectes Urbans.  
En este sentit, i en virtut del que disposen els articles 18 i 19 de la Llei 6/2013, de 26 de desembre, de Pressupostos de la Generalitat per a l'exercici 2014, a proposta del conseller d'Hisenda i Administració Pública, el Consell   
  
ACORDA  
  
Primer  
S'autoritzen les següents modificacions en l'annex de transferències de capital del programa 70.80.99.842.96, Arquitectura i Vivenda:  
  
a) La minoració de la dotació de la línia genèrica T0304 d'acord amb el detall següent:  
  
Codi Denominació Dotació anterior Modificació Dotació actual  
T0304 Pla de vivenda 50.702.014 € 4.398.382,80 5.854.967,20  
  
  
  
b) La inclusió d'una línia nominativa distribuïda, així com la relació de beneficiaris, corresponent, amb el detall següent:  
  
T7824 Ajudes a promotors de vivenda protegida en règim d'arrendament  
Beneficiaris: Promotors de vivendes protegides en règim d'arrendament:  
  
Visorén Renta, SA 985.500  
Fama Desarrollos Inmobiliarios, SL 1.045.800  
Ecosistemas Urbanos, SL 886.482,80  
Arrendament Immobiliari Assequible, SL 1.480.600  
Descripció i finalitat: Pagament de subvencions corresponents a promocions de vivendes en arrendament. Finançament finalista Administració General de l'Estat  
Nominativa distribuïda   
Import: Aportació Generalitat, no condicionada: 4.398.382,80 euros  
  
  
  
Alcoi, 2 de maig de 2014  
  
El vicepresident i secretari del Consell,  
José Císcar Bolufer